### Beslutninger:

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 31. august 2022 har vedtaget Magistratens foranstående indstilling af 22. august 2022.

### Resume

Den nye sundhedsreform giver anledning til at organisere sundhedssamarbejdet i [adresse] anderledes. Sundhedssamarbejdet skal fremover bestå af et Sundhedssamarbejdsudvalg og en Sundhedsklynge, som begge består af to niveauer: Et politisk niveau og et fagligt strategisk niveau.

Sundhedsreformen – og dermed den nye organisering af sundhedsområdet – giver mulighed for at sætte endnu mere skub i arbejdet med at skabe bedre sammenhæng på tværs af sektorer, bedre behandling, arbejde mere forebyggende for borgerne i [adresse].

### Beslutningspunkter

Det indstilles:

At 1) organiseringen af og udpegningerne til sundhedsklyngen godkendes.

At 2) midlerne til opstart af sundhedsklynger på 2x2,4 mio. kr. placeres på en reserve, og udmøntes til initiativer aftalt i [adresse].

At 3) midlerne til ”Kvalitetspakker målrettet patientrettet forebyggelse for borgere med kroniske sygdomme” og ”Kvalitetspakker målrettet kommunale akutfunktioner” på i alt stigende til 14 mio. kr. årligt tilføres Sundhed og Omsorg, dog placeres 2 mio. kr. på reserven.

At 4) Sundhed og Omsorg bemyndiges til at ansøge om midlerne til hjemmebehandling og sammenhæng mellem sektorer.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 22-08-2022

Mathias Christiansen: 8

Fremsendes til [adresse] med bemærkning, at Magistraten i mødet den 22. august 2022 anbefaler, at byrådet tiltræder Magistratsafdelingen for Sundhed og Omsorgs indstilling af 12. august 2022.

Jacobine Skov var forhindret i at deltage i sagens behandling.